VENDIM
Nr. 149, datë 18.2.2015

PËRPAGAT E PUNONJËSVE TË SHËRBIMIT PËR ÇËSHTJET E BRENDSHME DHE ANKESAT, NË MINISTRINË E PUNËVE TË BRENDSHME

Në mbështetje të nenit 100 të Kushtetutës, të neneve 33, pika 5, e 75, pika 3, të ligjit nr. 70/2014, “Për shërbimin për çështjet e brendshme dhe ankesat, në Ministrinë e Punëve të Brendshme”, të nenit 4/2, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të ligjit nr. 152/2013, “Për nëpunësin civil”, dhe të ligjit nr. 160/2014, “Për buxhetin e vitit 2015”, me propozimin e ministrit të Shtetit për Inovacionin dhe Administratën Publike dhe të ministrit të Financave, Këshilli i Ministrave

VENDOSI:

1. Struktura dhe nivelet e pagave për punonjësit e personelit operacional me grada, të Shërbimit për Çështjet e Brendshme dhe Ankesat, në Ministrinë e Punëve të Brendshme, në vijim, Shërbimi, janë sipas lidhjes nr. 1, që i bashkëlidhet këtij vendimi dhe është pjesë përbërëse e tij.
2. Paga bazë mujore për gradë, e përcaktuar në kolonën 3, të lidhjes nr. 1, është niveli i pagës së punonjësit operacional, në përputhje me gradën që ka fituar.
3. Shtesa për natyrë të veçantë pune dhe shërbimi, e përcaktuar në kolonën 4, të lidhjes nr. 1, jepet sipas funksioneve të përcaktuara në këtë lidhje.
4. Punonjësit operacionalë me grada, përfitojnë shtesë për vjetërsi, përfshirë dhe kohën e qëndrimit në gradë në institucionet që funksionojnë me sistemin me grada, në masën 1 % për çdo vit pune. Masa e shtesës për vjetërsi plus pagën për gradë nuk duhet ta kalojë nivelin e pagës së gradës pasardhëse. 
5. Struktura dhe nivelet e pagave për punonjësit e personelit pa grada dhe mbështetës janë sipas lidhjes nr. 2, që i bashkëlidhet këtij vendimi dhe është pjesë përbërëse e tij.
6. Kategoria e pagës për punonjësit e Shërbimit pa grada dhe mbështetës përcaktohet sipas kolonës 3, të lidhjes nr. 2, që i bashkëlidhet këtij vendimi.
7. Paga e grupit (paga për nivelin arsimor të kërkuar për vendin e punës) përcaktohet sipas kolonës 4, të lidhjes nr. 2, bashkëlidhur këtij vendimi. 
8. Vlera e pagës për çdo grup të diplomave të arsimit universitar është sipas lidhjes nr. 3, që i bashkëlidhet këtij vendimi.
9. Punonjësi i personelit pa grada dhe mbështetës i Shërbimit përfiton shtesë për vjetërsi në punë në masën 2 %, për çdo vit, por jo më shumë se 25 vjet, dhe llogaritet mbi pagën e grupit.
10. Shtesa për pozicion, për punonjësit pa grada dhe mbështetës të Shërbimit, përcaktohet sipas kolonës 6, të lidhjes nr. 2, që i bashkëlidhet këtij vendimi.
11. Shtesa për natyrë të veçantë pune dhe shërbimi, për punonjësit pa grada dhe mbështetës të Shërbimit, përcaktohet sipas kolonës 7, të lidhjes nr. 2, dhe aplikohet sipas funksioneve të përcaktuara në këtë lidhje. 
12. Punonjësit e Shërbimit, pa grada, të cilët punojnë në sektorin e përgjimit dhe zyrën e kartotekës, përfitojnë shtesë për punë në kushte të vështira dhe të dëmshme për shëndetin, sipas përcaktimeve të bëra në vendimin përkatës të pagave të punonjësve mbështetës dhe të nëpunësve të disa institucioneve buxhetore.
13. Efektet financiare për paga e sigurime shoqërore, që rrjedhin nga zbatimi i këtij vendimi, të përballohen nga fondet buxhetore të miratuara për Ministrinë e Punëve të Brendshme për vitin 2015.   
14. Ngarkohet ministri i Punëve të Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga 1 janari i vitit 2015.

KRYEMINISTRI
Edi Rama


Lidhja nr. 1
STRUKTURA DHE NIVELET E PAGAVE PËR PUNONJËSIT E PERSONELIT OPERACIONAL, ME GRADA TË SHËRBIMIT PËR ÇËSHTJET E BRENDSHME DHE ANKESAT
	Nr.
	Grada
	Funksionet organike
	Paga bazë për gradë
	Shtesa për natyrë të veçantë pune

	
	1
	2
	3
	4

	1
	Asistent
	Ndihmës specialist në provë në trupën operacionale
	44,500
	9,000


	2
	Asistent i parë
	Ndihmës specialist në trupën operacionale
	49,000
	9,000

	3
	Kryeasistent
	Drejtues grupi/ ndihmës specialist në trupën operacionale
	54,500
	9,000


	4
	Inspektor
	Specialist në nivel vendor
Specialist i trupës operacionale
	65,000
	8,000


	5
	Inspektor i Parë
	Specialist në nivel vendor
Specialist në nivel qendror në trupën operacionale
	77,000
	8,000


	6
	Kryeinspektor
	Shef sektori në nivel vendor                              Specialist në nivel qendror
	82,000
	10,000


	7
	Drejtues i Shërbimit
	Shef sektori në nivel qendror
Specialist në nivel qendror
Shef sektori në nivel vendor
	88,000
	10,000

	8
	Drejtues i Parë i Shërbimit
	Drejtor drejtorie në nivel qendror
Shef sektori në nivel qendror
Drejtor drejtorie në nivel vendor
	99,000
	10,000

	9
	Zv/Drejtor i Përgjithshëm
	Zëvendësdrejtor i Përgjithshëm
	102,000
	17,000

	10
	Drejtor i Përgjithshëm
	Drejtor i Përgjithshëm
	111,000
	22,000

Lidhja nr. 2 
	STRUKTURA DHE NIVELET E PAGAVE PËR PUNONJËSIT PA GRADA DHE MBËSHTETËS TË SHËRBIMIT

	 
	
	
	
	 
	 
	 
	 

	Nr.
	Klasifikimi i niveleve
	Funksionet organike
	Kategoria e pagës (prozohet)
	Paga e grupit
	Shtesa për vjetërsi
	Shtesa e pozicionit (propozohet)
	Shtesa për natyrë të veçantë pune (propozohet)

	 
	1
	2
	3
	4
	5
	6
	7

	1
	Punonjës të nivelit të mesëm drejtues
	Drejtor i  Drejtorisë së Inspektimit
	II-b
	1
	2%
	    91,700    
	 

	
	
	Drejtor në nivel qendror (shërbimet mbështetëse)
	III-a
	1
	2%
	    74,400    
	 

	2
	Punonjës të nivelit të ulët drejtues
	Shef sektori në nivel qendror (në drejtorinë e inspektimit dhe në sektorin operacional)
	III-a/1
	1
	2%
	    65,200    
	      14,000    

	
	
	Shef sektori në nivel qendror (në drejtorinë e shërbimeve mbështetëse) 
	III-a/1
	1
	2%
	    65,200    
	

	3
	Punonjës të nivelit ekzekutiv
	Specialist  (në sektorin operacional)
	III-b
	1
	2%
	    57,000    
	      10,000    

	
	
	Specialist (drejtorinë e inspektimit)
	III-b
	1
	2%
	    57,000    
	        5,000    

	
	
	Specialist në nivel qendror

	III-b
	1
	2%
	    57,000    
	 

	
	
	
	IV-a
	1 ose 2
	2%
	    45,800    
	

	
	
	
	IV-b
	1 ose 2 
ose 3
	2%
	    35,500    
	 



Lidhja nr. 3 
VLERA E PAGËS SË GRUPIT PËR GRUPET E DIPLOMAVE TË ARSIMIT UNIVERSITAR

	Grupi i diplomës
	Lloji i diplomës
	Vlera

	1
	Master i Shkencave
Master i Arteve
Të barazvlefshme me to sipas legjislacionit të arsimit të lartë
	14 000 lekë

	2
	Master Profesional.
Të barazvlefshme me to sipas legjislacionit të arsimit të lartë 
	11 000 lekë

	3
	Bachelor
Të barazvlefshme me to sipas legjislacionit të arsimit të lartë
	10 000 lekë




